謝莊顔延之吟
作者：黄裳
朝代：宋

paragraphs: 千里共明月，彼此惟月知。
音信雖不聞，有月難爲詢。
對月祇自恨，中夜還窺人。
姝子想無寐，瞻望應敷陳。
既然默默得心腑，那更徐徐入庭戶。
因笑延之題，歿爲長不歸。
一息已云往，寧復爲歸期。
稚子亦自曉，安用延之持。
希逸辨既妄，徒洩延之非。
兩詩寓意囗囗好，雲海沈沈杳無耗。
紅顔銷盡那得聞，惟勝知之遇凶暴。